Næste år sender Kunststyrelsen 1,1 millioner kroner efter Det Musiske Hus i Frederiskhavn, mens Studenterhuset i Aalborg får 1,7 millioner kroner i driftstilskud. Begge spillesteder er nemlig genudnævnt til regionale spillesteder for perioden 2013-2016. Kunstrådet modtog 28 ansøgninger, og har i alt udpeget 19 spillesteder, der som regionale spillesteder skal sikre høj kunstnerisk kvalitet og genremæssig diversitet på den rytmiske livekoncertscene. 17 af spillestederne har fået genvalg, mens Klaverfabrikken i Hillerød og Tobakken i Esbjerg er nye i feltet. Til gengæld er Skråen fortsat ikke med blandt de regionale spillesteder. Skråen var senest regionalt spillested i 2008.

Referat:
Både Det Musiske hus og Studenterhuset er genudnævnt som regionale spillesteder frem til 2016.